વિદ્યાર્થીઓની માંગના આધારે આચાર્ય જે-તે વર્ગના વિદ્યાર્થીઓને શાળાના હોલમાં એકઠા કરી વિષયને અનુરૂપ સંગીતના તાલે પપેટ દ્વારા કાવ્યાત્મક કે વાર્તા સ્વરૂપે વિષયને સમજાવે છે. જો બાળકો કંટાળેલા હોય તો તેમને વિષય રૂચિ કેળવવા પોતે શિક્ષણને લગતાં અથવા નજીકમાં આવતાં તહેવારોને અનુરૂપ ગીતો ગાઇ પોતે સંકોચ રાખ્યા વિના નૃત્ય પણ કરી લે છે. આચાર્યની આ કલાત્મક શિક્ષણ પદ્ધતિને જિલ્લા અને રાજ્ય શિક્ષણ વિભાગે સન્માનિત પણ કર્યા છે.